Ghid de utilizare VAIO

Activitate

# Introducerea cartelelor de memorie SD

Computerul VAIO este echipat cu o fantă pentru cartele de memorie SD. Puteţi folosi această fantă pentru a transfera date între camere digitale, camere video, playere audio şi alte dispozitive audio/video.
Fanta pentru cartele de memorie SD de pe computer poate accepta următoarele cartele de memorie:

- cartelă de memorie SD

- cartelă de memorie SDHC

- cartelă de memorie SDXC

Pentru a introduce o cartelă de memorie SD, urmaţi aceşti paşi.

1. Localizaţi fanta pentru cartele de memorie SD.

1. Ţineţi cartela de memorie SD cu săgeata îndreptată către fantă şi glisaţi-o cu atenţie în fantă, până când se fixează la locul său şi se aude un clic.

Pictograma cartelei de memorie SD va fi afişată în fereastra Computer [Detalii] după introducerea cartelei în fantă.
Notă

- Aveţi grijă să nu introduceţi cartela de memorie SD în direcţia greşită. Dacă o forţaţi să intre în fantă orientată invers, fanta se poate deteriora. Consultaţi manualul primit împreună cu cartela de memorie SD pentru mai multe informaţii.

- Pictograma cartelei de memorie SD nu va apărea în fereastra Computer [Detalii] până când nu introduceţi cartela în fantă.

Sugestie

- Când introduceţi cartela de memorie SD în fantă pentru prima dată, este posibil să vi se solicite să instalaţi un driver. Dacă vi se solicită acest lucru, urmaţi instrucţiunile de pe ecran pentru a instala driverul.

- În timp ce se citesc sau se scriu date de pe/pe o cartelă de memorie SD indicatorul luminos de acces media este aprins.

Subiect asociat
Scoaterea cartelelor de memorie SD
Note privind utilizarea cartelelor de memorie SD