Ghid de utilizare VAIO

Referinţă

# Înainte de a utiliza WAN fără fir
<Modele prevăzute cu WAN fără fir>

Wide Area Network (WAN) este o reţea de comunicaţii de arie largă care face posibilă conectarea împreună a reţelelor locale de computere în locaţii la distanţă şi este disponibilă adesea cu facilităţi de comunicare oferite de operatorii mobili, cum ar fi operatorii de telecomunicaţii.
Utilizarea reţelei WAN fără fir (WWAN) permite conectarea computerului VAIO la Internet prin reţeaua fără fir, oriunde există acoperire pentru telefoanele mobile.
În funcţie de operatorul mobil pe care îl utilizaţi, probabil va trebui să introduceţi cartela SIM în suportul sau fanta cartelei SIM din computer pentru a utiliza funcţia WAN fără fir. Cartela SIM se introduce într-o plăcuţă de bază, cam de dimensiunea unei cărţi de credit.
Notă

- Este posibil ca funcţia WAN fără fir să nu fie disponibilă în unele ţări sau regiuni.

Sugestie

- În funcţie de ţară sau model, este posibil să primiţi o ofertă de la operatorul mobil selectat de VAIO. În acest caz, cartela SIM se află în pachetul SIM al operatorului mobil, în cutia de carton, sau este deja introdusă în suportul sau fanta cartelei SIM. În cazul în care cartela SIM nu este livrată împreună cu computerul VAIO, o puteţi achiziţiona de la operatorul mobil preferat.

## Pentru a introduce cartela SIM

1. Opriţi computerul VAIO.

1. Deschideţi capacul cartelei SIM din partea inferioară a computerului VAIO.

1. Glisaţi suportul cartelei SIM (1) în direcţia săgeţii şi apoi deschideţi suportul.

1. Scoateţi cartela SIM din plăcuţa de bază apăsând-o spre exterior.

1. Introduceţi cartela SIM în suportul cartelei SIM cu circuitul imprimat în sus.

1. Închideţi suportul cartelei SIM şi apoi glisaţi suportul în direcţia săgeţii.

1. Închideţi suportul cartelei SIM.

Notă

- Nu atingeţi circuitul imprimat al cartelei SIM.

- Asiguraţi-vă că ţineţi cu fermitate computerul VAIO înainte de a introduce sau a scoate cartela SIM.

- Nu deterioraţi cartela SIM prin îndoirea sau prin apăsare excesivă.

Subiect asociat
Pornirea comunicaţiilor WAN fără fir<Modele prevăzute cu WAN fără fir>
Oprirea comunicaţiilor WAN fără fir<Modele prevăzute cu WAN fără fir>