Ghid de utilizare VAIO

Referinţă

# „Memory Stick” compatibil

Fanta „Memory Stick” de pe computerul VAIO este proiectată pentru următoarele dimensiuni şi tipuri de suporturi:

- „Memory Stick Duo”

- „Memory Stick PRO Duo”

- „Memory Stick PRO-HG Duo”

- „Memory Stick Micro”

## Despre „MagicGate”

„MagicGate” indică tehnologia de protecţie a drepturilor de autor dezvoltată de Sony. Între dispozitivul compatibil „MagicGate” şi „Memory Stick” se realizează un proces de autentificare pentru a se verifica dacă acestea pot stoca şi reda corect date, iar datele vor fi criptate. Autentificarea este realizată, de asemenea, înainte de redarea datelor şi abia după autentificarea corespunzătoare datele vor fi decriptate şi redate. Datele protejate de drepturi de autor pot fi redate doar de dispozitive autentificate.
Notă

- Computerul VAIO acceptă doar „Memory Stick” de dimensiune Duo şi nu acceptă „Memory Stick” de dimensiune standard.

- Înainte de a utiliza „Memory Stick Micro” („M2”), asiguraţi-vă că îl introduceţi într-un adaptor „M2” Duo. Dacă introduceţi suportul fără adaptor direct în fanta „Memory Stick Duo”, s-ar putea ca acesta să nu mai poată fi scos.

- Computerul VAIO a fost testat şi este compatibil cu suporturile marca Sony „Memory Stick”, cu o capacitate de maximum 32 GO, disponibile pe piaţă începând cu luna septembrie 2012. Totuşi, nu se garantează compatibilitatea cu toate suporturile „Memory Stick”.

- Cu excepţia uzului personal, utilizarea fără consimţământul prealabil al titularului sau titularilor drepturilor de autor a datelor audio şi/sau de imagine pe care le înregistraţi este împotriva legilor privind drepturile de autor. În consecinţă, un suport „Memory Stick” conţinând astfel de date protejate prin drepturi de autor poate fi utilizat doar în limitele impuse de lege.

- Utilizaţi un suport „Memory Stick” cu sigla „MagicGate” pentru a beneficia de această tehnologie.

- Fanta „Memory Stick” de pe computerul VAIO nu acceptă tehnologia „MagicGate” pentru „Memory Stick” cu capacitate de până la 256 MO.

- Dacă utilizaţi un suport „Memory Stick” într-un loc supus electricităţii statice sau zgomotului electric, se pot pierde datele stocate.

- Dimensiunea maximă posibilă pentru un fişier pe „Memory Stick PRO Duo” sau „Memory Stick PRO-HG Duo” este mai mică de 4 GO, conform definiţiei din specificaţia sistemului de fişiere.

Subiect asociat
Despre „Memory Stick”
Introducerea unui dispozitiv „Memory Stick”
Scoaterea unui dispozitiv „Memory Stick”
Formatarea suportului „Memory Stick”
Note privind utilizarea „Memory Stick”